《念奴娇·远山一带》
宋代·陆凝之

远山一带，溯晴空、极目天涯浮白。枫落鸦翻谈笑处，不觉云涛横席。酒病方苏，睡魔犹殢，一扫无留迹。吴帆越棹，恍然飞上空碧。长记草赋梁园，凌云笔势，倒三江秋色。对此惊心空怅望，老作红尘闲客。别浦烟平，小楼人散，回首千波寂。西风归路，为君重喷霜笛。

作者简介：陆凝之（生卒年不详），字永仲，号石室，馀杭人。宋朝隐士。高宗朝，以布衣召见，辞不赴。有词见《洞霄图志》